Document ID: 31997R1811

KOMMISSIONENS FORORDNING (EF) Nr. 1811/97 af 19. september 1997 om ændring af forordning (EF) nr. 1466/95 om særbestemmelser for anvendelsen af eksportrestitutioner for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 17, stk. 14, og
ud fra følgende betragtninger:
I Kommissionens forordning (EF) nr. 1466/95 (3), senest ændret ved forordning (EF) nr. 417/97 (4) er der fastsat en frist på fem arbejdsdage inden udstedelse af licenser for at sikre, at de mængder, for hvilke der er ansøgt om licenser, ikke overskrider grænserne for den subventionerede udførsel; Kommissionen kan på grundlag af meddelelserne fra medlemsstaterne, jf. Kommissionens forordning (EØF) nr. 210/69 (5), senest ændret ved forordning (EF) nr. 418/97 (6), eventuelt træffe særlige forvaltningsforanstaltninger inden udløbet af denne frist; en tilfredsstillende anvendelse af ordningen afhænger af pålideligheden af medlemsstaternes meddelelser; med henblik på at forebygge risiko for, at de ovennævnte grænser overskrides som følge af fejlagtige meddelelser, bør det præciseres, at der kun kan udstedes licenser, hvis de mængder, for hvilke der er indgivet en ansøgning, er blevet meddelt af den pågældende medlemsstat;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Artikel 8, stk. 1, i forordning (EF) nr. 1466/95 affattes således:
»1. Eksportlicenserne udstedes den femte arbejdsdag efter indgivelsen af ansøgningen, hvis de mængder, for hvilke der er ansøgt om licenser, er blevet meddelt i overensstemmelse med artikel 6, stk. 1, i Kommissionens forordning (EØF) nr. 210/69 (*), og de særlige foranstaltninger, der er nævnt i stk. 3, ikke er truffet inden fristens udløb.
(*) EFT L 28 af 5. 2. 1969, s. 1.«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes på ansøgninger om eksportlicenser, der indgives fra dens ikrafttrædelsestidspunkt.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. september 1997.

Labels: 3
17